দেশে বাসাবাড়িতে ব্যবহৃত সরকারি ও বেসরকারি প্রতিষ্ঠানের সরবরাহকৃত সব এলপি গ্যাস সিলিন্ডার মঙ্গলবার থেকে পরীক্ষা শুরু হবে। বিস্ফোরক নিয়ন্ত্রণ দফতরের অভিযোগ আমলে নিয়ে এই সিদ্ধান্ত নেয়া হয়েছে। বাংলাদেশ পেট্রোলিয়াম কর্পোরেশন বিপিসির সরবরাহকৃত শতকরা ৯০ ভাগ সিলিন্ডারই ত্রুটিপূর্ণ বিস্ফোরক অধিদফতরের রাজশাহী ও রংপুর বিভাগের এই লিখিত অভিযোগের পর মন্ত্রণালয় এই সিদ্ধান্ত নিল। প্রতিমন্ত্রী নসরুল হামিদ এই সিদ্ধান্তের কথা জানিয়েছেন। মন্ত্রী জানান, পরীক্ষায় ত্রুটি ধরা পড়লে সেসব গ্যাস সিলিন্ডার বাতিল করা হবে।